Milline on hotelliteenindaja erialane ettevalmistus?  Hotelliteenindaja erialane ettevalmistus koosneb kolmest põhiplokist.  Ühes tegeldakse numbritubade hoolduse, koristamisega; teises toitlustusteenindusega, natuke õpitakse seejuures ka söögitegemist. Ploki lõpus on praktika, mis kinnistab õpitut ja annab kogemuse, mismoodi töö hotelliköögis käib. Enamasti on nad hotelli- ja laevaköökides praktikal. Kolmas suur plokk on seotud vastuvõtuga, hotelli funktsioneerimisega. Seal sõltub juba isikuomadustest ja hotelli järgust, kas õpilast vastuvõtulaua taha praktiseerima lastakse. Aga kuna tegemist on täiskasvanutega, siis nad teavad,  miks on õppima tulnud. Motivatsiooniprobleemi ei ole.